**Ministru kabineta noteikumu projekta**

**„Grozījumi Ministru kabineta 2010.gada 5.oktobra noteikumos Nr.947 „Karavīru un zemessargu militārās disciplīnas reglaments””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2010.gada 5.oktobra noteikumos Nr.947 „Karavīru un zemessargu militārās disciplīnas reglaments”” izstrādāts, lai izslēgtu 115.punktu un noteiktu vienotu regulējumu par disciplinārsoda uzlikšanas termiņiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010.gada 5.oktobra noteikumu Nr.947 „Karavīru un zemessargu militārās disciplīnas reglaments” (turpmāk – MK noteikumi Nr.947) 115.punkts paredz, ka karavīra vai zemessarga personas lietā un automatizētajā personālsastāva uzskaites sistēmā izdara ierakstu arī par karavīram vai zemessargam uzliktajiem administratīvajiem sodiem. Automatizētajā personālsastāva uzskaites sistēmā nepieciešamās informācijas ievadīšana manuāli par administratīvajiem sodiem, to atjaunošana, kontrole un uzturēšana ir darbietilpīgs process, kā arī nelietderīga vienību personāla speciālistu “darba laika” izmantošana veicot dublējošu darbu. Informācija par administratīvajiem sodiem ir pieejama Sodu reģistrā, kas ir informācijas sistēma, kuras pārzinis un turētājs ir Iekšlietu ministrijas Informācijas centrs un, Nacionālie bruņotie spēki, izskatot lietu par disciplinārsodiem, lai konstatētu disciplināratbildības pastiprinošos apstākļus (MK noteikumu Nr.947 25.2.apakšpunktā noteiktie apstākļi – ir bijis jau administratīvi sodīts), kas, savukārt, var ietekmēt komandiera lēmumu saistībā ar militārās disciplīnas pārkāpumu izskatīšanu, pamatojoties uz Sodu reģistra likuma 19.panta pirmās daļas 4.punktu, pieprasa un saņem ziņas normatīvajos aktos noteiktajā apjomā un paredzētajiem mērķiem. Lai saņemtu no Sodu reģistra izziņu par administratīvajiem sodiem, Nacionālie bruņotie spēki sagatavo rakstisku pieprasījumu, saskaņā ar Ministru kabineta 2014.gada 23.septembra noteikumu Nr.563 “Noteikumi par ziņu sniegšanu un saņemšanu no Sodu reģistra, valsts nodevas apmēru un izziņas noformēšanas prasībām” 26.punktā noteikto. Nacionālie bruņotie spēki rakstisko pieprasījumu veic gadījumā, ja nav noslēgta starpresoru vienošanās par datu pārraidi tiešsaistes režīmā ar Sodu reģistru, lai saņemtu Sodu reģistrā iekļautās ziņas, saskaņā ar Sodu reģistra likuma 21.panta pirmās daļas 1.punktu un saskaņā ar Ministru kabineta 2014.gada 23.septembra noteikumu Nr.563 “Noteikumi par ziņu sniegšanu un saņemšanu no Sodu reģistra, valsts nodevas apmēru un izziņas noformēšanas prasībām” 3.punktu. Gadījumā, ja karavīrs vai zemessargs neziņo, saskaņā ar Aizsardzības ministrijas 2012.gada 3.augusta noteikumu Nr.21-NOT “Militārā dienesta iekārtas reglaments” 21.punktu par visu, kas varētu kaitēt valstij un Nacionāliem bruņotajiem spēkiem, ārkārtas notikumiem, priekšnieku un vecāko (Reglamenta 39.un 40.punkts) pavēlēm vai aizrādījumiem, militārās disciplīnas, administratīvajiem un citiem pārkāpumiem,informāciju Nacionālie bruņotie spēki pieprasa rakstiski.Tādējādi MK noteikumu Nr.947 115.punkts izslēdzams no MK noteikumiem Nr.947.2015.gada 20.janvārī stājās spēkā Administratīvās apgabaltiesas 2014.gada 15.maija spriedums Lietā Nr.A420325113 (turpmāk – spriedums), kas atstāts spēkā ar Augstākās tiesas 2015.gada 20.janvāra rīcības sēdes lēmumu. Spriedumā Administratīvā apgabaltiesa konstatēja nepilnības MK noteikumos Nr. 947. Līdz ar to, lai izvairītos no dažādas MK noteikumu Nr.947 74.punkta un Administratīvā procesa likuma 64.panta interpretācijas, nepieciešams veikt grozījumu MK noteikumu Nr.947 74.punktā, paredzot disciplinārsoda uzlikšanas termiņu. |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki. |
| 4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecināms uz Nacionālo bruņoto spēku profesionālā dienesta karavīriem un zemessargiem.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar.Projekts šo jomu neskar |
| 3. | Cita informācija | Nav. |

*Anotācijas III, IV, V, VI sadaļa –projekts šīs jomas neskar.*

Aizsardzības ministrs R.Bergmanis

Vīza: valsts sekretāra p.i. J.Karlsbergs

17.12.2015. 15:29

601

D.Pinne, 67335243

D.Pinne@mod.gov.lv